fi fi fi fi fi fi fi fi fi fi tr fi fi fi fi eo fi en fi tr fi fi fi fi en en fi en fi fi fi fi fi en fi fi fi en war fi fi fi fi fi fi fi fi fi fi fi fi en fi fi fi fi fi sv fi fi fi fi fi en fi fi fi fi fi en fi fi ru fi fi en en es en es en fi fi fi fi fi en lv fi en fi en fi fr en fi en fi fi fr en fi fi fi fi de en en de
Countrymusiikin alkeet, osa 1 - Samulin blogi - Rockway Blog
Kitara Koskettimet Laulu Ukulele Rummut Basso Biisinteko Viihde
Countrymusiikki (usein myös country & western, suomeksi myös kantri) on Yhdysvaltojen eteläosissa syntynyt musiikkityyli, jonka juuret ovat perinteisessä folkmusiikissa, gospelissa ja bluesissa. Tyypillisiä countryssa käytettäviä soittimia ovat kitara, huuliharppu, dobro, viulu ja steel-kitara. 1970-luvun lopulta alkaen suosioon ovat nousseet myös pop- ja rock-vaikutteita musiikissaan käyttävät countryartistit. Country on nykyään suosituin Yhdysvaltojen radiokanavilla soitettu musiikkityyli.
Huikean kurssin löydät Rockwaylta nimellä County-kitara:
Nimenomaan saundimaailma sekä fraseeraus ovat elementtejä, jotka luovat kunkin musiikkityylin ominaispiirteet. Eri genreissä käytetään kuitenkin hyvin pitkälti samoja soittimia eivätkä edes suoranaiset sävelvalinnatkaan tee countrystä countryä. Se on nimenomaan soittotapa, jolla säveliä käytetään sekä soundi, johon sävelet puetaan. Nämä yhdessä muodostavat countrylle tyypillisen soinnin.
Kitara on myös äänenvärimahdollisuuksiltaan erittäin monipuolinen soitin. Saundiin vatuo väriä niin kitara- kuin vahvistinvalinnatkin mutta eniten siihen vaikuttaa itse soittotyyli. Myöskin tietyt efektit saattavat olla ominaisia eri musiikkityyleissä mutta nekään eivät automaattisesti luo kyseisen genren saundia. Yleisesti ottaen country musiikissa suositaan puhdasta, särötöntä saundia. Efektejä käytetään hyvin säästeliäästi mutta ns. slap back echo tai delay on hyvin käytetty lisä tässä musiikin tyylisuunnassa.
Ohessa näyte brittiläisen countrylegenda Albert Leen soitosta.
Kenties merkittävin fraseerauksellinen tapa countryssä on ns. chicken picking. Sillä emuloidaan nimensä mukaisesti kanan kaakatusta ja se personoituu hyvin vahvasti countryyn. Kyseinen tekniikka perustuu hybridipikkaukseen eli plektran ja sormien yhdistelyyn melodiasoitossa. Etenkin sormia käytettäessä sävel näpätään hyvin voimakkaasti, jolloin saamme säveleen “läpsähtävän” soinnin. Plektralla tuotetut sävelet voidaan pitää hyvin lyhyinä eli staccatoina. Näiden kahden elementin yhdistely luo countrylle tunnusomaisen kitarasaundin.
Sävelvalintojen puolesta countryssä käytetään paljon pentatonista asteikkoa. Yleissointimaailma kulkee usein duurissa vaikkakin laulun lyriikat saattavat kertoa hyvinkin synkistä aiheista. Lisäksi asteikkojen puolesta käytetään myös paljon perinteistä bluesasteikkoa sekä kromaattisia säveliä. Näitä asteikkoja sovelletaan paljon ns. rinnakkaissävellajin kautta. Rinnakkaissävellaji tarkoittaa kahta eri sävellajia, joissa on samat sävelet. Näitä ovat esim. C duuri sekä A molli. Ne käsittävät täysin samat sävelet, jotka vain aloitetaan eri kohdasta sävellajista riippuen. C duuri asteikko aloitetaan C:stä ja A molli asteikko A:sta samoja säveliä käyttäen.
Kun kappale etenee C duurissa, country musiikkissa siihen voidaan soittaa A mollipentatonista tai A bluesasteikkoa. Säveliä toki lainaillaan perus C duuriasteikostakin, johon lisäillään muita kromaattisia säveliä. Kun sävelet on paketoitu tiettyyn asteikon muottiin, luovat ne omanlaisen kokonaissaundinsa.
Toki niinkuin jokaisessa musiikkityylissä, fraaserauksen ja saundin luodessa äänimaailman ytimen on käytössä myös tyylille ominaisia likkejä tai sävelkulkuja. Chicken picking ei varsinaisesti ole likki vaan se on soittotapa. Countryssä sen sijaan suositaan usein double stop likkejä sekä kromaattisia sointuliikkeitä. Myöskin ns. banjo rollit ovat hyvin tyypillisiä countryssä esiintyiä sävelkulkuja. Tarjoan oheen muutaman soittoesimerkin, joilla voi lähteä tutustumaan tähän musiikin tyylilajiin.
Am pentatoninen on kenties käytetyin asteikko kaikissa kevyen musiikin tyyleissä mukaan lukeutuen country. Voit yrittää soittaa asteikon käyttämällä chicken pickingiä, eli soita joka kielen ensimmäinen sävel plektralla ja toinen plektrakäden keskisormella.
Am pentatoniseen asteikkoon voit myös soveltaa patternia, jolla siihen saadaan enemmän liikettä eikä edetä suoraan alhaalta ylös.
Asteikkoon saadaan myös lisäväriä sen uudenlaisella käsittelytavalla, jossa patterni liikkuu horisontaalisesti miltei koko kaulan mitalla käyttäen kahta ohuinta kieltä.
Double stop likkejä sovelletaan countryssä usein kolmisointuihin. Onkin hyvä osata muodostaa esim. C duuri kolmisointu eri asemista otelautaa, joihin tätä soittotapaa voidaan hyödyntää. Countrylle on myös tyypillistä liikutella näitä sointuotteita kromaattisesti kohti seuraavaa harmonian sointua. Soita tässä tuplasävelet käyttämällä plektrakäden keskisormea sekä nimetöntä ja yksittäiset sävelet voit soittaa plektralla.
Seuraava likki likkuu diatonisesti soveltaen kahden sävelen sointuotteita.
Banjo rolleissa hybridi pikkaus joutuu koetukselle. Soita d kieli plektralla, g kieli keskisormella ja b kieli nimettömällä. Pyri siihen, että sävelet soivat samalla äänenvoimakkuudella ja tasaisessa rytmissä.
Seuraava kuvio yhdistää banjo roll tekniikkaa sointuotteisiin, joissa myös kieliryhmät vaihtuvat.
Harjoittele harjoitukset huollisesti niin, että ne soivat puhtaasti sekä tasaisella rytmillä.
Ensi kerralla jatkamme samalla aiheella kesittyen enemmän harmonian koristeluun.
Kitaralle Karjalaista ja Apulantaa
Kitaralle Haloo Helsinkiä ja Davea
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
Ed Sheeran – Photograph kitaralla
Ed Sheeran (1991-) on englantilainen laulaja, lauluntekijä, levytuottaja ja näyttelijä. Hän on yksi 2000-luvun suosituimpia poptähtiä ja myy keikoillaan kokonaisia stadioneja loppuun. Erikoista hänen esityksissään on...
Musiikin teoriakurssit kuuluvat olennaisena osana musiikin syvempään opiskeluun. Teorian tarkoitus on sanoittaa eri musiikin ilmiöitä ja selkeyttää musiikin ymmärtämistä niin soittajan kuin kuulijankin näkökulmasta...
Every Breath You Take – The Police
The Police on brittiläinen rockyhtye, joka oli yksi maailman suurimmista yhtyeistä 1980-luvun alussa. The Police yhdisteli vaikutteita omaperäisesti muun muassa reggaesta ja punkista ja on myynyt maailmanlaajuisesti...
Avoinna ma-pe 9 – 15
Copyright © Rockway Oy
Yli 10 000 opetusvideota suomeksi
Rockway.fi on kotimainen soitonopetuksen verkkopalvelu. Opi soittamaan täysin alkeista tai ota vaativat soittotekniikat ja biisit haltuun. Lunasta ilmainen viikon kokeilusi heti!
Our Spring Sale Has Started
You can see how this popup was set up in our step-by-step guide: https://wppopupmaker.com/guides/auto-opening-announcement-popups/